**Ahojte!**


**MAT:** Domko pre teba sú prvé dva PL v ktorých si utvrdíš sčitovanie, odčitovanie a porovnávanie v obore do 10. Braňko a Uli, vy máte následujúce 3PL v ktorých budete riešiť slovné úlohy, zopakujete si sčitovanie a odčitovanie v obore do 100 a upevníte si vedomosti v teste s klokankom.


**SJL:**Dominik pre teba maľované čítanie: Hry s pani učiteľkou, opäť môžeš písať, kresliť, fantázií sa medze nekladú. Braňko a Uli, vy si zopakujete vybrané slová a prídavné mená.


**VDR:** Všetci si zopakujeme kostru človeka a trochu sa pohráme s ľudským telom. Máte tam pripravené PL, v ktorých si zábavnou formou zopakujeme, čo už všetko vieme o ľudskom tele. Budete vystrihovať, lepiť, prikladať jednotlivé kosti, svaly, ale aj orgány, ktoré už poznáme.


**PJV a PMF:** Stále je sezóna jahôd, ale aj čerešní, tak spolu s rodičmi, starými rodičmi si urobíme jahodové guľky, či jahodové knedle, Najlepšie sú z klasického zemiakového cesta, ale je to na vás. Tak pomáhajte pri čistení zemiakov, ale aj gúľaní, aj pri umývaní riadu...mamičky to určite ocenia.


Tak Vám prajem pekný týždeň! p.uč. Martinka





























**Kostra človeka**

**Kostra človeka**

(lat. *humana osseus* alebo *sceletum*) je tvorená [kosťami](https://sk.wikipedia.org/wiki/Kos%C5%A5).

Kostra človeka

Kosti (lat. *ossa*) majú dve funkcie

* Tvoria pevnú oporu mäkkých častí tela
* Tvoria páky, ktoré sa pohybujú silovým pôsobením svalov

Kostru človeka rozdeľujeme na niekoľko častí:

* [Lebka](https://sk.wikipedia.org/wiki/Lebka) (lat. *cranium*)
* [Kosti trupu](https://sk.wikipedia.org/wiki/Kosti_trupu) (lat. *ossa trunci*)
* [Kosti hornej končatiny](https://sk.wikipedia.org/wiki/Kosti_hornej_kon%C4%8Datiny) (lat. *ossa membri superioris*)
* [Kosti dolnej končatiny](https://sk.wikipedia.org/wiki/Kosti_dolnej_kon%C4%8Datiny) (lat. *ossa membri inferioris*)

